id en en en en id en en fr ms ca id en en en id en en fr ms ca id id id id id id id ms id id id id id ms id id tr id en en en de en en nl en en en id id id en id en id en ms fr en id id en ms en id en it en id en en en id en es en id en en en ms en sq en id id en hu en id en pt en id id id id en zh en id en eo en id en en en en fa en en en en en en es en en ms en fr en en en en en id en en
29 Mei 1453: Pensejarahan Pembukaan Constantinople – Saifulislam.Com
Thursday , September 1 2022
Perbualan saya bersama Tuan Guru Dr Abdul Basit Abdul Rahman di al-Masjid al-Haram beberapa minggu yang lalu, menjadi peluang yang julung-julung kali dapat berlaku biar pun kami sama-sama ada di dalam MURSHID.
Ketika itu saya mengerjakan umrah, dan Abu Anas al-Madani pula baru kembali dari Istanbul dalam perjalanan umrah beliau bersama rombongannya. Soalan yang beliau tanya adalah berkenaan kesahihan cerita yang masyhur berkenaan dengan penemuan jenazah sahabat yang mulia, Abu Ayyub al-Ansari r.a. oleh Sultan Muhammad al-Fatih semasa penawanan Constantinople pada Mei 1453.
Abu Anas inginkan kepastian, benarkah kisah tentera al-Fatih mencium kaki sahabi ini, namun kemudiannya apabila al-Fatih sendiri mahu menciumnya, Abu Ayyub telah menarik kaki tersebut!
Kisah ini masyhur. Namun, saya tidak pernah bertemu dengan rujukan bertulis yang boleh dijadikan sandaran mengenainya.
Penawanan Constantinople daripada aspek pensejarahannya, hanya boleh diketahui melalui sumber-sumber primer yang terhad.
Sumber Greek, misalnya oleh George Phrantzes yang menyaksikan kejadian kejatuhan Constantinople tersebut. Terdapat juga sumber Slavonic, misalnya sejarawan Serbia bernama Michael Constantinovic of Ostrovica ada membuat catatan secara kesaksian kerana beliau hidup pada masa tersebut. Ada juga sumber Venetian oleh Nicolo Barbaro yang datang ke Constantinople untuk belajar ilmu perubatan, di hari-hari kejatuhan Constantinople. Ada pun sumber Turki, ia tidak begitu kukuh dari segi kualiti dokumentasi. Tursun Bey dan Neshri sebagai sejarawan awal Daulah Uthmaniah ada membuat beberapa catatan, dan menjadi sumber kepada Evliya Çelebi (1611 – 1682) yang catatannya merupakan sumber paling meluas diguna pakai untuk pensejarahan pembukaan Istanbul oleh al-Fatih.
Catatan Evliya Çelebi juga berkisar tentang mimpi berkaitan lokasi jenazah Abu Ayyub iaitu betul-betul di bawah sejadah yang dibentang oleh Sheikh Ak Semsettin. Lokasi tersebut selepas mendapat persetujuan Sultan, telah dikorek kira-kira 3 kaki dan jenazah Abu Ayyub al-Ansari ditemui dan berkeadaan baik terpelihara di bawah penutup batu yang diletak. Ada pun mencium kaki jenazah dan lain-lain, saya tidak pernah membacanya. Jika ada tuan puan yang mengkaji, mohon kongsikan dengan kami.
Al-Imam al-Tabari juga mencatat maklumat berkenaan pengebumian makam Abu Ayyub al-Ansari yang hadir ke Constantinople bersama sahabat-sahabat yang mulia seperti Ibnu ‘Abbas, Ibn Umar dan Ibn al-Zubayr, di bawah kepimpinan Yazid dalam tentera yang dibentuk oleh Muawiyah radhiyallahu anhum ajma’in. Tabari dalam catatan berkenaan kejadian-kejadian tahun 49H di dalam Tarikh al-Tabari, menyatakan bahawa makam Abu Ayyub al-Ansari ra ditandakan dengan baik, dan menjadi tempat ziarah orang-orang Rom Timur, terutamanya apabila mereka berhajat, seperti berhadapan dengan kemarau dan yang seumpama dengannya.
Ini setakat yang saya tahu, berdasarkan serba sedikit pembacaan saya melalui Tarikh al-Tabari, karya John Freely dan Steven Runciman berkaitan dengan pensejarahan penawanan Constantinople. Halil Inalcik juga ada menulis jurnal-jurnal berkaitan dengan analisis proses penawanan Constantinople ini.
Saya sebenarnya sudah lama meninggalkan topik ini kerana pengajian sarjana di UKM, tertumpu kepada era lain. Namun, disebabkan oleh masyarakat di Malaysia yang apabila mendengar Turki sahaja, terus jatuh hati dengan Al-Fatih, maka perlu jugalah serba sedikit saya mengekalkan ingatan saya berkenaan dengan topik ini.
Ada pun kisah-kisah ajaib yang begitu banyak terdapat di dalam Novel Sejarah Islam Sultan Muhammad Al-Fateh: Penakluk Konstantinople oleh Abdul Latip Talib, saya berlepas diri daripadanya kerana pandangan saya mengenai cara beliau menulis sudah banyak disentuh sebelum ini. Bukan sahaja cerita mengenai mimpi dan mencium kaki (mukasurat 290 – 297), malah biodata Sultan Muhammad al-Fatih sendiri banyak yang tidak benar.
Sesungguhnya sejarah adalah perkara ghaib sebab kita tidak wujud semasa kejadian itu terjadi. Maka setiap satu yang kita tahu mengenainya, mestilah boleh dipertahankan apabila datang kepada kita soalan:
Min ayna laka hadza?
“Daripada mana kamu dapat benda ini?”
Tags 1453 constantinople fatih historiografi historiography islam novel pensejarahan Sejarah
Previous Al-Isra’ wa al-Mi’raj: Palestin Dalam Suluhan Surah al-Isra’
Next Resolusi Konflik Berpandukan Teknik Q3:159
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
26/06/2013 at 7:57 AM
Saya sering bercerita tentang Sultan Muhammad al-Fatih kepada murid-murid. Tapi sekali-sekala pernah juga terfikir, benarkan cerita yang saya ceritakan itu…?
26/06/2013 at 9:09 AM
Saya sering tertanya2 kesahihan bab mencium kaki bila pertama kali membaca buku tersebut.
26/06/2013 at 10:16 AM
Artikel sejarah yg menarik. Sejak Ustaz menyambung pelajaran, saya dapati tema dan perbicangan artikel, lebih2 lg berkenaan sejarah menjadi begitu menarik dan ilmiah. Ustaz x berminat ke utk ceburi bidang penulisan biografi ulama/sirah? Menanti juga saya ulama2 di nusantara utk menghasilkan or menterjemahkan kitab2 rijal..
26/06/2013 at 10:46 AM
saya cadangkan lepas ustaz habis belajar nanti, hasilkan sebuah karya untuk counter fakta2 yang salah dalam novel2 sejarah.. Dr Asri dah hasilkan satu buku untuk menjawap fitnah terhadap sahabat2, tapi buku2 yang tak betul berpuluh malah mungkin beratus..
26/06/2013 at 3:08 PM
sebelum ini saya mengagumi sultan Muhammad al-Fateh, tetapi dalam ceramah Syekh Imran Hossein yang tebaru bahawa dia menyatakan bahawa dia malu dengan penaklukan konstantinple kerana sultan menukar gereja aya sofia kepada masjid dan menawan kanak2 kristian untuk dijadikan tentera elit jannasari. Syekh Imran Hossein juga berpandangan bahawa pemimpin dan tentera yang terbaik yang akan menawan konstantinple yang diramal nabi belum dipenuhi, minta pandangan ustaz berkenaan hal tersebut.
26/06/2013 at 3:50 PM
Salam, Ustaz,Tentang sejarah Al fatih ini, bagaimanakah kebenaran tentang didikan awal Al fatih, kewarakannya , serta mahsyurnya sifat pribadi baginda mengenai amal fardhi dan sunnatnya, yg selalu saya bagi inspirasi kpd anak2 utk mencontohi sifat2 kepimpinan ini ? tentang peristiwa ajaib itu, tidaklah menjadi pegangan, tapi pegangan baginda Al fatih tentang hadith Rasulullah Sallallahalai wassalam ttg penaklukan konstantinaple itu sangat menjadi inspirasi kuat kpd umat Islam.
Yang paling mengecewakan bila baca tentang Al fatih di wikipedia, hancur keperibadian baginda diperkatakan golongan yg mengawal wikipedia.
30/05/2014 at 10:04 AM
Kadang – kadang saya terfikir, Muhammad Al – fateh seorang sahaja tidak cukup membuka costantinople ketika itu. Beliau ada tentera yang hebat dan saya yakin, beliau tidak lahir – lahir terus jadi insan yang hebat, ia mesti dipengaruhi oleh keluarganya, kemungkinan besar ayahnya. Pengaruh yang baik akan sentiasa menarik orang baik untuk berada disekeliling dia.
31/05/2014 at 2:15 PM
Semasa mula-mula dengar Sheikh Imran hosein cakap prophecy Constantinople akan dibebaskan Dan general nya sebaik-baik general Dan tenteranya sebaik-sebaik BELUM lagi berlaku…..saya rasakan ianya statement ‘sesat’ .
Tapi Ada sebuah hadis menyebut pembebasan Constantinople sesudah al-malhamah(Armageddon) Dan rasulullah sallallahu alaihi wasallam puji umat Islam akhir zaman yg ittiba’ dgn sunnah Dalam beberapa hadis….dan Kita yg hidup di zaman Tanpa khilafah Dan di zaman dajjal adalah lebih menepati ciri sebaik2 general Dan sebaik2 tentera kerana akan berdepan musuh berteknologi canggih…
Tambahan pula , jika Benar Muhammad al faith menukar gereja kpd masjid Dan ianya dilarang ….maka beliau bukanlah orangnya…..
Harap ustaz kaji menerusi skop ini Dan Turki moden sekarang yang dikatakan Sekutu NATO Dan Istanbul sbg lokasi strategik NATO di rantau itu….
31/05/2014 at 10:14 PM
Terima kasih ustaz, banyak benda yang saya tak tahu. Selepas membaca artikel ustaz ni membuat kan lebih tertarik untuk mengetahui lebih lanjut.
06/07/2018 at 10:39 AM
Mohon jasa baik ustaz Hasrizal (dan sesiapa yang tahu) tetang sejarah persahabatan antara Panglima Yazid bin Muawiyah dengan Saidina Hussain bin Ali dalam cubaan pertama tentera Islam menyerang Constantinople.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved